L'equip júnior del CN Granollers, campió d'Espanya de natació sincronitzada - La Jornada del Vallès
Inici Poliesportiu Natació Sincronitzada L’equip júnior del CN Granollers, campió d’Espanya de natació sincronitzada
L’equip júnior del CN Granollers, campió d’Espanya de natació sincronitzada
L’equip, que es va proclamar la setmana passada campió de Catalunya, va aconseguir l’or, en el Campionat d’Espanya d’hivern celebrat a Valladolid aquest cap de setmana, amb 197.7947 punts, per davant del CN Kallipollis (148.13693) i l’AD Sincro Retiro (146.3133).
L’equip júnior del Club Natació Granollers s’ha alçat campió d’Espanya, després de disputar el Campionat d’Espanya Júnior i Sènior d’Hivern a Valladolid, del 31 de març al 2 d’abril. Un equip que venia de proclamar-se, la setmana passada, campió de Catalunya en la mateixa modalitat. Però no va ser l’únic podi en aquesta competició estatal, ja que tant júniors com sèniors també es van proclamar subcampiones d’Espanya amb els seus combos.
Pel que fa a la participació sènior, el club granollerí va delectar el públic amb el seu combo temàtic de ‘Superherois’. Un espectacle a l’aigua, interpretat per Mariona Busquets, Sira Casanova, Elena Estrada, Tania Hernández, Cecilia Jiménez, Clàudia Oller, Xènia San Martin, Eva Santamaria, Paula Vega i Mariona Salicrú, amb el que el Club es va alçar subcampió d’Espanya. Va compartir podi amb el Sincro Retiro i el Círculo Mercantil.
Article anteriorL’Hoquei Bigues guanya l’Sferic Terrassa i manté intacte el somni europeu (3-0)
Article següent(VÍDEO) L’EC Granollers treu un punt del camp del Manlleu (3-3)